钦定古今图书集成/历象汇编/庶征典/第021卷 > 北魏
## 钦定古今图书集成/历象汇编/庶征典/第021卷 > 北魏

### 太祖皇始二年十月壬辰日晕有佩璚

按《魏书太祖本纪》不载。　按《天象志》占曰：“兵起。天兴
元年九月，乌丸张超收合亡命，聚党三千馀家，据渤
海之南皮，自号征东大将军乌丸王，钞掠诸郡。诏将
军庾岳讨之。”

### 天兴三年六月庚辰朔日有蚀之

按《本纪》不载。　按《志占》曰：“外国侵，土地分”，五年五月，
姚兴遣其弟义阳公平率众四万来侵平阳干壁为
平所陷。

六年四月癸巳朔，日有蚀之。

按《本纪》不载。　按《志占》曰：“兵稍出，十月，太祖诏将军
伊谓率骑二万，北袭高车，大破之。”

### 天赐五年七月戊戌朔日有蚀之

按《本纪》不载。　按《志占》曰：“后死六年七月，夫人刘氏
薨，后谥为宣穆皇后。”

### 太宗神瑞二年八月庚辰晦日有蚀之

按《本纪》不载，　《按志》云云。

### 世祖始光四年六月癸卯朔日有蚀之

按《本纪》不载。　按《志》，《占》曰：“诸佐非其人。”神麚元年二
月，司空奚斤、监军侍御史安颉讨赫连昌，擒之于安
定，其馀众立昌弟定为主，走还平凉，斤追之，为定所
擒，将军丘堆弃甲，与守将高凉王礼东走蒲坂，世祖
怒，斩堆。

### 神麚元年十一月乙未朔日有蚀之

### 太延元年正月己未朔日有蚀之

四年十一月丁卯朔，日有蚀之。

### 太平真君元年四月戊午朔日有蚀之

三年八月甲戌晦，日有蚀之。

按：以上《本纪》俱不载。　《按志》云云。

六年六月戊子朔，日有蚀之。

按《本纪》不载。　按《志，占》曰：“有九族夷灭。”七年正月戊
辰，世祖车驾次东雍州，庚午，围薛永宗营垒，永宗出
战，大败，六军乘之，永宗众溃，斩永宗，男女无少长皆
赴汾水而死。

七年六月癸未朔，日有蚀之。

按《本纪》不载。　按《志占》曰：“不臣欲杀。”八年三月，河西
王沮渠牧犍谋反，伏诛。

十年夏四月丙申朔，日有蚀之。六月庚寅朔，日有蚀
之。

按《本纪》不载。　按《志占》曰：“将相诛，十一年六月己亥，
诛司徒崔浩。”

十一年十二月辛未，日南北有珥。

按《本纪》不载，　《按志》云云。

### 高宗兴安元年十一月己卯日出赤如血

二年三月，日晕。

### 兴光元年七月丙申朔日有蚀之

### 和平元年九月庚申朔日有蚀之

按以上《本纪》俱不载。　按《志》云云“三年二月壬子朔，日有蚀之。”

按《本纪》不载。　按《志占》曰：“有白衣之会。”六年五月癸
卯，高宗崩。

### 显祖皇兴元年十月己卯朔日有蚀之

按《本纪》不载，　《按志》云云。

二年四月丙子朔日有蚀之。十月癸酉朔日有蚀之
按《本纪》不载。　按志，四月丙子朔日有蚀之，占曰“将
诛。”四年十月，诛济南王慕容白曜。十月癸酉朔日有
蚀之，占曰：“尊后有忧。”三年夫人李氏薨，后谥思皇后。
三年十月丁酉朔日有蚀之。

按《本纪》不载，　《按志》云云。

### 高祖延兴元年十二月癸卯日有蚀之

按《本纪》不载。　按《志，占》曰：“有兵。”二年正月乙卯，统万
镇裔民相率北叛，遣宁南将军交阯公韩拔等灭之。
三年十二月癸卯朔，日有蚀之。

按《本纪》不载，　《按志》云云。

四年正月癸酉朔，日有蚀之。七月丙寅，日有背珥。
按《本纪》不载。　按《志占》曰：“有崩主，天下改服。有大臣
死。”五年十二月己丑，征北大将军、城阳王寿薨。六年
六月辛未，显祖崩。

五年正月丁酉，白虹贯日，直珥一。

### 承明元年三月辛卯日晕五重有二珥

按：以上《本纪》俱不载。　《按志》云云。

### 太和元年冬十月辛亥朔日有蚀之

按《本纪》不载，　《按志》云云。

二年正月辛亥，日晕，东西有珥。二月乙酉晦，日有蚀
之。九月乙巳朔，日有蚀之。

按《本纪》不载。　按志，占曰：“有欲反者，近三月远。”三年
四年正月癸卯，洮阳羌叛，枹䍐镇将讨平之。　又按
《志占》曰：“东邦发兵。”四年十月丁未，兰陵民桓富杀其
县令，与昌虑桓和北连泰山群盗张和颜等，聚党保
五固，推司马朗之为主。诏淮阳王尉元等讨之。
三年春正月，日晕，有珥佩戟。三月癸卯朔，日有蚀之。
按《本纪》不载　按志，春正月癸丑日晕，东西有珥，有
佩戟一重，北有偃戟四重。后有白气贯日珥，状如车
轮，京师不见，雍州以闻。三月癸卯朔日有蚀之，占曰
“大臣诛。”四月雍州刺史宜都王目辰有罪赐死。
四年正月日晕贯两珥。

五年正月，日晕贯珥。七月庚申朔，日有蚀之。

七年十二月乙巳朔，日有蚀之。

八年正月，白气贯日。

按：以上本纪俱不载。　按《志》，四年正月辛酉，日东西
有珥，北有佩，日晕贯两珥。五年正月庚辰，日晕，东西
有珥，南北并白气，长一丈，广二尺许，北有连环晕，又
贯珥，内复有直气，长三丈许，内黄中青外白晕乍成
散乃灭。七月庚申朔，日有蚀之。七年十二月乙巳朔，
日有蚀之。八年正月戊寅，有白气贯日。占曰：“近臣乱。”
十年三月丁亥，中散梁众保等谋反，伏诛。

十一年十一月丁亥，日失色。

十二年三月戊戌，白虹贯日。

按：以上《本纪》俱不载。　《按志》云云。

十三年二月乙亥朔，日十五分蚀八。

按《本纪》不载。　《按志占》曰：“有白衣之会。”十一月己未，
安丰王猛薨。

十四年二月己巳朔未时，日有蚀之。

按《本纪》不载。　按《志》，十四年二月己巳朔未时云气
斑驳，日十五分蚀一，占曰：“有白衣之会。”九月癸丑，文
明太皇太后冯氏崩。

十五年正月癸亥晦，日有蚀之。

按《本纪》不载。　按《志占》曰：“王者将兵，天下扰动。”十七
年六月丙戌，高祖南伐。

十七年六月庚辰朔，日有蚀之。

十八年五月甲戌朔，日有蚀之。

二十年九月庚寅晦，日有蚀之。

按：以上《本纪》俱不载。　《按志》云云。

二十三年六月己卯日中有黑气。十二月甲申日中
有黑气大如桃。

按《本纪》不载。　按《志》，占曰：“内有逆谋，八月癸亥，南徐
州刺史沈陵南叛。”

### 世宗景明元年正月辛丑朔日有蚀之七月己亥朔日有蚀之

按《本纪》不载，　《按志》云云。

二年四月，日再晕。七月癸巳朔，日有蚀之。八月日中
有黑子。

按《本纪》不载。　按《志》，“四月癸酉，日自午及未再晕，内
黄外白，七月癸巳朔，日有蚀之，八月戊辰，日赤无光，
中有黑子一。”

三年春，日中有黑气。七月丁巳朔，日有蚀之。

按《本纪》不载。　按《志》，“正月乙巳，日中有黑气如鹅子，
申酉复见，又有二黑气横贯日，二月辛卯，日中有黑
气，大如鹅子，七月丁巳朔，日有蚀之

### 正始元年十二月丙戌黑气贯日壬子日有冠珥内黄外青

按《本纪》不载。　按《志占》曰：“天下喜。三年正月丁卯，皇
子生，大赦天下。”

三年二月，日有晕珥。十月赤无光。十二月，日晕生珥
背白虹贯日。

按《本纪》不载。　按志，二月甲辰，日左右有珥，内赤外
黄。辛亥，日晕，外白内黄。十月乙巳，日赤无光，十二月
乙卯，日晕，内黄外青，东西有珥，北有背，巳时，白虹贯
日。

### 永平元年三月日有珥晕直气白虹贯日八月壬子朔日有蚀之

按《本纪》不载。　按《志》，“三月己酉，日南北有珥，外青内
黄，晕，不匝。西北有直气，长尺馀。北有白虹贯日。八月
壬子朔，日有蚀之。”

二年八月丙午朔。日有蚀之。丁卯日旁有黑气冲日
按《本纪》不载　按志。“八月丙午朔日有蚀之。丁卯旦
日旁有黑气。形如月。从东南来冲日。如此者一辰乃
灭。”

三年二月日中有黑气。十二月日晕珥。

按《本纪》不载。　按《志》，“二月甲子，日中有黑气。二十二
月乙未，日交晕，中赤外黄，东西有珥，南北白晕，贯日
皆匝。”

四年十一月癸卯，日中有黑气二，大如桃。十二月壬
戌朔，日有蚀之。

按《本纪》不载。　按《志》，占曰：“天子崩。延昌四年正月丁
巳，世宗昇遐，日蚀在牛四度。占曰：‘其国叛，兵发’。”延昌
二年正月庚辰，萧衍郁洲民徐元明等，斩送衍镇北
将军青冀二州刺史张稷首，以州内附。

### 延昌元年春二月日无光五月乙未晦日有蚀之

按《本纪》不载。　按《志》，二月甲戌至于辛巳，日初出及
将没，赤白无光明。五月己未晦，日十五分蚀九。占曰：
“大旱，民流千里。”二年春京师民饥，死者数万口。
二年闰月辛亥日中有黑气。五月甲寅朔日有蚀之。
按《本纪》不载。　按《志》：二年闰月辛亥日中有黑气。占
曰：“内有逆谋。”三年十一月丁巳，幽州沙门刘僧绍聚
众反，自号“净居国明法王。”州郡捕斩之。五月甲寅朔，
日有蚀之，京师不见，𢘆州以闻。
三年三月，日晕，南北有背，西有晕，东有抱。

按《本纪》不载。　按《志》，“三月庚申，日交晕，其色内赤黄，
外青白。南北有背，可长二丈许，内赤黄，外青白。西有
白晕贯日。又日东有一抱，长二丈许，内赤黄，外青。”

### 肃宗熙平元年三月戊辰朔日有蚀之丁丑日无光四月日晕有背珥十二月日晕有抱有珥白虹贯日按本纪不载 按志三月戊辰朔日有蚀之丁丑日

出无光，至于酉时。四月甲辰卯时，日晕，匝西有一背，
内赤外黄，南北有珥，内赤外黄，渐灭。十二月己酉，日
晕，北有一抱，内赤外白，两旁有珥，北有白虹贯日。《占》
曰：“兵起。”神龟元年正月，秦州羌反。二月己酉，东益州
氐反。七月，河州民却铁匆聚众反，自称水池王。

### 神龟元年三月丁丑白虹贯日

按《本纪》不载　按志占曰：“天下有来臣之众。”不三年
十一月乙酉，蠕蠕莫缘梁贺侯豆率男女七百口来
降。

二年正月辛巳朔，日有蚀之。

按《本纪》不载，　《按志》云云。

### 正光元年正月乙亥朔日有蚀之

按《本纪》不载。　按《志》，《占》曰：“有大臣亡。七月丙子，杀太
传领太尉清河王怿。”

二年五月丁酉，日有蚀之。

按：《本纪》不载，　按《志》，夏州以闻。

三年正月，日有交晕。五月壬辰朔，日有蚀之。十月，日
无光。十一月己丑朔，日有蚀之。

按《本纪》不载　按志，正月甲寅日交晕，内赤外青，有
白虹贯晕，外有直气，长二丈许，内赤外青。五月壬辰
朔，日有蚀之。占曰：“秦邦不臣。”五年六月，秦州城人莫
折大提据城反，自称秦王。十月己巳，太史奏自八月
以来，黄埃掩日，日出三丈，色赤如赭，无光曜。十一月
己丑朔，日有蚀之。《占》曰：“有小兵在西北。”四年二月己
卯，蠕蠕主阿那瓌率众犯塞。
四年十一月癸未朔，日有蚀之。

按《本纪》不载，　《按志》云云。

五年闰月，日晕珥抱背。三月，日晕三重。十二月，日晕
珥抱背。

按《本纪》不载。　按志，闰月乙酉，日晕，内赤外青，南有
珥，上有一抱两背，内赤外青。三月丁卯，日晕三重，外
青内赤。十二月丙申，日晕，南北有珥，上有一抱一背。
占曰：“有谋其主。”孝昌元年正月庚申，徐州刺史元法
僧据城反，自称宋王。

====孝昌元年十二月丙戌白虹剌日不过虹中有一背按本纪不载　按志占曰有臣背其主一曰有反城====二年九月己卯，东豫州刺史《元庆和》据城南叛。
三年十一月，日晕，有珥，有背。

按《本纪》不载。　按《志》，“十一月戊寅辰时，日晕东面不
合，其色内赤外黄；东西有珥，内赤外黄；西北去晕一
尺馀有一背，长二丈馀，广三尺许，内赤外黄。”

### 庄帝永安二年春三月日有晕抱夏五月日晕有珥有背七月日有背冬十月己酉朔日有蚀之

按《本纪》不载。　按《志》，“二年三月甲戌未时，日晕三重，
内黄赤外青。白晕，东西两处不合，其状如抱。五月辛
酉，日晕，东西两处不合，辛未申时，日南有珥，去一尺
馀有一背，长三丈许，广五尺馀，内赤外青，七月丙寅
直东去日三尺许，有一背，长二丈馀，内赤外青，半食
顷，从北头渐灭至半，须臾还如初见，内赤外青，其色
分”炳。十月己酉朔，日从地下蚀出十五分，蚀七亏，从
西南角起。占曰：“西边欲杀，后有大兵必西行。”三年四
月丁卯，雍州刺史参朱天光讨擒万俟丑奴、萧宝夤
于安定，送京师斩之。

三年夏五月，日晕，有珥，白虹贯之，有背有抱。夏六月，
日晕，白虹贯之。

按《本纪》不载。　按《志》，“三年五月戊戌辰时，日晕匝，内
赤外白，晕内有两珥；西有白虹贯日；东北有一背，内
赤外青；南有一背，内赤外青；东有一抱，内青外赤。京
师不见，《青州表》闻。”“六月辛丑，日晕，白虹贯日。”

### 前废帝普泰元年春三月日月并赤夏六月己亥朔日有蚀之

按《本纪》不载。　按志，前废帝普泰元年三月丁亥，日
月并赤赭色，天地溷浊，六月己亥朔，日蚀从西南角
起，云阴不见。定、相二州表闻，占曰：“主弱，小人持政。时
参朱世隆兄弟专擅威福。”

### 后废帝中兴二年春二月日晕有背冬十一月日晕有背

按《本纪》不载。　按《志》，“二月辛丑辰时，日晕，东西不合，
其色内赤外青，南北有珥。西北去晕一尺，馀有一背，
长二丈许，可广三尺，内赤外青。十一月日晕再重，上
有背，长三丈馀，内青外赤。”

### 出帝太昌元年夏五月日晕有珥有背十月辛酉朔日有蚀之

按《本纪》不载。　按志，五月日晕再重，上有两背，一尺
许。癸丑午时，日南有珥，去日一尺馀，有一背，长三丈
许，广五尺，内赤外青。十月辛酉朔，日从地下蚀出，亏
从西南角起。占曰：“有兵大行。”永熙二年正月甲午，齐
献武王自晋阳出讨参朱兆，丁酉，大破之于赤洪岭，
兆遁走，自杀。

### 永熙二年四月己未朔日有蚀之

按《本纪》不载。　按《志》在丙，亏从正南起。占曰：“君阴谋
三年五月辛卯，出帝为斛斯椿等诸佞关构，猜于齐
献武王托讨萧衍，盛暑征发河南诸州之兵，天下怪
恶之。”

三年夏四月癸丑，日有蚀之。

按《本纪》不载。　按《志占》曰：“有乱杀天子者。”七月丁未，
出帝为斛斯椿等迫胁，遂出于长安。

### 孝静帝元象元年春正月辛丑朔日有蚀之六月日晕有珥有背十一月日晕有珥有背

按《本纪》不载。　按志，正月日蚀，占曰：“大臣死。”八月辛
卯，司徒公高敖曹战殁于河阴，六月己丑，日晕一重，
有两珥，上有背，长二丈馀，十一月己巳辰时，日晕，南
面不合，东西有珥，背有白虹至珥不彻。

二年二月己丑巳时，日晕匝，白虹贯日，不彻。

按《本纪》不载，　《按志》云云。

### 兴和二年闰月丁丑朔日有蚀之

按《本纪》不载。　按《志》，《占》曰：“有小兵。”七月癸巳，元宝炬
广豫二州行台赵继宗、南青州刺史崔康寇阳翟，镇
将击走之。

### 武定三年冬十一月日晕有珥有背十二月有晕有珥有一背

按《本纪》不载。　按《志》，“武定三年冬十一月壬申，日晕
两重，东南角，不合西南、东北有珥，西北有两重背，东
北、西北有白气，并有两珥，中间有一白气，东西横至
珥。十二月乙酉，竟天微有白云，日晕东南角，不合西
南、东北有珥，西北有一背，去日一尺。”

五年正月己亥朔，日有蚀之。二月辛丑，日晕一珥，一
抱。

按《本纪》不载。　按志，日蚀从西南角起。占曰：“不有崩
丧，必有臣亡，天下改服。”丙午，齐献武王薨。二月辛丑，
日晕匝西北，交晕贯日，并有一珥一抱。

按《北齐书神武本纪》，武定五年正月朔，日蚀。神武曰：
“日蚀其为我耶？死亦何恨。”丙午，陈启于魏帝。是日崩
于晋阳。

六年七月庚寅朔，日有蚀之，亏从西北角起。

按《本纪》不载，　《按志》云云。

===北齐===

### 后主武平七年六月戊申朔日有蚀之

按：《本纪》云云。